હવે NDA સરકારના સત્તામાં આવ્યા બાદ પાછલી સરકારના ઘણા કાળા ચિઠ્ઠા ખોલવાનું શરુ કરવામાં આવ્યું અને એમાં એક કેસ કાર્તિ ચિદમ્બરમ એન્ડ કંપનીનો પણ હતો. દરેક મુદ્દે વારંવાર કોર્ટના દરવાજા ખટખટાવવા દોડી જવા માટે જાણીતા એવા સુબ્રમણ્યમ સ્વામીએ સુપ્રિમ કોર્ટમાં કાર્તિ ચિદમ્બરમ વિરુદ્ધ ફરિયાદ કરી અને મામલો બાદમાં CBIને સોંપી દેવામાં આવ્યો અને CBIની તપાસમાં સહકાર ન આપવાની દલીલ સાથે CBIએ ગઈકાલે કાર્તિ ચિદમ્બરમની ધરપકડ કરી લીધી.